《次公携酒招游弇园山池登缥缈楼二首 其一》
明代·胡应麟

缥缈飞楼逼汉开，河山四望转崔嵬。石驱瀛海千峰立，池划昆明万岛回。

曳杖星辰干帝座，吹笙云雾绕仙台。莫言缑岭堪忘世，指点遥天鹤驭来。

作者简介：（1551—1602）明金华府兰溪人，字元瑞，号少室山人，更号石羊生。万历间举人，久不第。筑室山中，购书四万余卷，记诵淹博，多所撰著。曾携诗谒王世贞，为世贞激赏。有《少室山房类稿》、《少室山房笔丛》、《诗薮》。